b'\n_START_ARTICLE_\nKmetijski in\xc5\xa1titut Slovenije\n_START_PARAGRAPH_\nKmetijski in\xc5\xa1titut Slovenije je slovenski javni raziskovalni zavod, ki preu\xc4\x8duje kmetijstvo Slovenije od leta 1898. In\xc5\xa1titut izvaja svojo dejavnost v okviru oddelkov: poljedelstvo in semenarstvo, sadjarstvo in vinogradni\xc5\xa1tvo, \xc5\xbeivinoreja (Govedoreja, Pra\xc5\xa1i\xc4\x8dereja, \xc4\x8cebelarstvo), varstvo rastlin, kmetijska tehnika, ekonomika kmetijstva, centralni laboratorij (agrokemija in enologija). Omeniti je treba \xc5\xa1e strokovno Knji\xc5\xbenico in INDOK. Ve\xc4\x8dji del raziskovalnega in strokovnega dela poteka v laboratorijih ter na poskusnih poljih.\n_START_SECTION_\nOdlikovanja in nagrade\n_START_PARAGRAPH_\nLeta 1998 je in\xc5\xa1titut prejel srebrni \xc4\x8dastni znak svobode Republike Slovenije z naslednjo utemeljitvijo: \xc2\xbbob stoletnici obstajanja za prispevek k razvoju kmetijstva v Sloveniji\xc2\xab.'